సల్మా సుల్తాన్

సల్మా సుల్తాన్ (జననం 1944, మార్చి 16) భారతీయ టెలివిజన్ పాత్రికేయురాలు, దర్శకురాలు. 1967 నుండి 1997 వరకు దూరదర్శన్‌లో న్యూస్ యాంకర్‌గా పనిచేసి, ఆ తర్వాత టెలివిజన్ కార్యక్రమాలకు దర్శకత్వం వహించింది. ఈమె ఎడమ చెవి కింద తన జుట్టులో ఒక గులాబిని ఉంచి, తన చీర అంచుని తన మెడ చుట్టూ ఆధునిక ఇంకా సాంప్రదాయ పద్ధతిలో వేసుకొని కొత్త ట్రెండ్ ను సృష్టించింది. తర్వాత దాదాపుగా మహిళా న్యూస్ రీడర్లందరూ దీనిని అనుకరించారు.

 జననం, విద్య 
సల్మా సుల్తాన్ వ్యవసాయ మంత్రిత్వ శాఖలో పండితుడు, కార్యదర్శి మహమ్మద్ అస్గర్ అన్సారీ దంపతులకు రెండవ బిడ్డగా జన్మించింది. సల్మాకు అక్క మైమూనా సుల్తాన్ (భోపాల్ నుంచి నాలుగుసార్లు కాంగ్రెస్ సభ్యురాలు) ఉన్నది. సల్మా, మైమూనా ఆఫ్ఘనిస్తాన్‌కు చెందిన షా షుజా మునిమనవరాలు. సల్మా భోపాల్‌లో పాఠశాల విద్య, గ్రాడ్యుయేషన్ పూర్తి చేసింది. ఢిల్లీలోని ఇంద్రప్రస్థ మహిళా కళాశాల నుండి ఇంగ్లీష్‌లో పోస్ట్ గ్రాడ్యుయేషన్ చేసింది. 23 సంవత్సరాల వయస్సులో దూరదర్శన్‌లో అనౌన్సర్ కోసం ఆడిషన్ ఇచ్చింది.

 వృత్తిరంగం 
1959, సెప్టెంబరు 15న తన కార్యకలాపాలను ప్రారంభించిన దూరదర్శన్‌లో ప్రతిమ పూరి, గోపాల్ కౌల్ సాధారణ ముఖాలు దూరదర్శన్ 1965లో 5 నిమిషాల న్యూస్ బులెటిన్‌ను ప్రారంభించింది. సల్మా సుల్తాన్ ఇందిరా గాంధీ హత్యకు సంబంధించిన మొదటి వార్తను 1984, అక్టోబరు 31న దూరదర్శన్ సాయంత్రం వార్తలో, ఇందిర కాల్చి చంపబడిన 10 గంటల తర్వాత అందించింది.

 దర్శకురాలిగా 
తన పదవీ విరమణ తర్వాత, సల్మా సుల్తాన్ తన ప్రొడక్షన్ హౌస్ లెన్స్‌వ్యూ ప్రైవేట్ లిమిటెడ్ ఆధ్వర్యంలో దూరదర్శన్ కోసం సామాజిక అంశాలపై అనేక సీరియళ్ళకు దర్శకత్వం వహించింది. పంచతంత్ర సే, సునో కహానీ, స్వర్ మేరే తుమ్హారే, జల్తే సవాల్ వంటి సీరియల్స్ జనం దృష్టిని ఆకర్షించాయి. 1989లో మహాభారతం తర్వాత పంచంత్ర సే చాలా బాగా ప్రసారం చేయబడింది. జల్తే సవాల్ అనేది మహిళల సమస్యలపై ఒక సీరియల్, ఇది 2004లో డిడి న్యూస్‌లో ఆదివారం ఉదయం 11 గంటలకు ప్రసారం చేయబడింది.

 వ్యక్తిగత జీవితం 
ఇంజనీర్స్ ఇండియాలో పనిచేసిన అమీర్ కిద్వాయ్ తో సల్మా సుల్తాన్ వివాహం జరిగింది. సుల్తాన్ కుమారుడు సాద్ కిద్వాయ్ ఇన్‌కమ్ ట్యాక్స్ కమీషనర్ కాగా, కుమార్తె సనా కొరియోగ్రాఫర్ గా రాణిస్తోంది. సల్మాకు ఇద్దరు మనవరాళ్లు. సాద్ కిద్వాయ్ ఒక డిజైనర్ గెతి ఖాన్ కిద్వాయ్ (జననం 1978)ని వివాహం చేసుకున్నాడు, వారికి ఇద్దరు పిల్లలు (సమర్, మెహర్) ఉన్నారు. సాద్,  గెటి ఇప్పుడు లూథియానాలోని బిఆర్ఎస్ నగర్‌లో స్థిరపడ్డారు.

 మూలాలు 

 బాహ్య లింకులు 
 
 
 
 
 
 
 

వర్గం:20వ శతాబ్దపు భారతీయ మహిళా రచయితలు
వర్గం:భారతీయ మహిళా టెలివిజన్ దర్శకులు
వర్గం:జీవిస్తున్న ప్రజలు
వర్గం:1944 జననాలు